dh-unibe/image-text_koenigsfelden-charters-post-1500 huggingface dataset:
Wir, Agnes, von gotz gnaden wilent kûniginn zuͦ Ungˀn, ✳ tuͦnd kunt allen den, die disen brief sehend, ✳ lesend ✳ odˀ hoͤrent lesen, ✳ das
wir angùsehen hand, wie sich die ding wandelnt und wandelber sint, ✳ die in der zit erstand, ✳ und mitt der zit verloͧfent und
undergand. ✳ wen wir nu mitt flisz und ernste von muͤterlich trùw, die wir zuͦ ùch allen, die in ûnserm kloster ze Kûnigsveld sint, ✳ gerne
versehen wellint, ✳ nu ✳ und kûmfteklich, was ûch guͦt und nùtzze gesin mag ✳ zuͦ guͦter ordenunge ✳ und gùmeinem vride, ✳ so han wir
war genomen, ✳ das ettwas missehellunge und widerwertikeit moͤhti vallen in die ordenunge, die wir und ander, die ùns zuͦgùhorrēd
von der herrschaft von Oͤsterrich, ✳ hand nach guͦter meinunge gùtan von den fûnf pfruͤnden, die man eweklich nach ettelicher sundˀre
wise geben solt. ✳ dar umb ze fùrkomenne soͤlich schedelich ding, ✳ also vil si ûns mùgelichen sint, ✳ so ordenen wir mitt diser gegenwirtigen scrifte ✳ von des gùwaltes wegen, der ùns dar ûber geben ist, mitt wissenn, ✳ willen und rate bruͦdˀ Ruͦdolfs, des mīstˀs der
Minren Bruͦdˀ in Obˀm Tùschem lande, ✳ und bruͦdˀ Ludowiges, ûnsers bihters, das man die selben pfruͤnde, ✳ wenn die ersterbend, die in
der ûszgenômenen wise in ûwerm kloster jetzzund entpfangen sint, ✳ geben sol an alle gùvêrde nach dem, als man ander pfruͤnde
gùmeinlich git in ûwerm kloster ✳ und in andern kloͤstern Sante Claren ordens, die in dirre provincie gùlegen sint. ✳ und das disù
ùnser ordenunge stêt und unzerbrochen belibe, ✳ so haben wir ûnser insigel ✳ mitt dem ingesigel des vorgùnanten bruͦder Ruͦdolfs,
des mīsters, ✳ gùhencket an disen brief, ✳ der gùschriben ward ze Kûnigsveld, do von Cristus gebùrt ergangen waren ✳ drùtzehen ✳
hundert jar, ✳ dar nach in dem acht und fûnftzigosten jar, ✳ ze uszgander pfingste wͦchen. ✳
Königsf. 281
358
wie fròw Agnes wilent
kùngin zuͦ Ungern ✳ die
fùnff maͤssen gestifft
hatt
vor
✳
1358 ✳
K
A ✳ 17
Staatsarchiv
AARGAU
dù ordenung der fùnf
pfruͦnden
vj
xlv